CELEX: 62019TB0526
Language: sk
Date: 2020-05-20 00:00:00
Title: Vec T-526/19: Uznesenie Všeobecného súdu z 20. mája 2020 – Nord Stream 2/Parlement a Conseil („Žaloba o neplatnosť – Energetika – Vnútorný trh so zemným plynom – Smernica (EÚ) 2019/692 – Uplatňovanie smernice 2009/73/ES na plynovody do tretích krajín a z nich – Neexistencia priamej dotknutosti – Neprípustnosť – Predloženie protiprávne získaných dokumentov“)

27.7.2020   
            
            
               SK
            
            
               Úradný vestník Európskej únie
            
            
               C 247/13
            
         
      Uznesenie Všeobecného súdu z 20. mája 2020 – Nord Stream 2/Parlement a Conseil
      (Vec T-526/19) (1)
      
      („Žaloba o neplatnosť - Energetika - Vnútorný trh so zemným plynom - Smernica (EÚ) 2019/692 - Uplatňovanie smernice 2009/73/ES na plynovody do tretích krajín a z nich - Neexistencia priamej dotknutosti - Neprípustnosť - Predloženie protiprávne získaných dokumentov“)
      (2020/C 247/20)
      Jazyk konania: angličtina
      
         Účastníci konania
      
      
         Žalobkyňa: Nord Stream 2 AG (Zoug, Švajčiarsko) (v zastúpení: L. Van den Hende, J. Penz-Evren, avocats, a M. Schonberg, solicitor-advocate)
      
         Žalovaní: Európsky parlament (v zastúpení: L. Visaggio, J. Etienne a I. McDowell, splnomocnení zástupcovia), Rada Európskej únie (v zastúpení: A. Lo Monaco, S. Boelaert a K. Pavlaki, splnomocnení zástupcovia)
      
         Predmet veci
      
      Návrh podaný na základe článku 263 ZFEÚ na zrušenie smernice Európskeho parlamentu a Rady (EÚ) 2019/692 zo 17. apríla 2019, ktorou sa mení smernica 2009/73/ES o spoločných pravidlách pre vnútorný trh so zemným plynom (Ú. v. EÚ L 117, 2019, s. 1)
      
         Výrok
      
      
                  1.
               
               
                  Dokumenty predložené spoločnosťou Nord Stream 2 AG ako prílohy A. 14 a O. 20 sú vyňaté zo spisu vo veci a nie je potrebné zohľadniť časti žaloby a prílohy, v ktorých sú reprodukované úryvky z týchto dokumentov.
               
            
                  2.
               
               
                  Incidenčný návrh podaný Radou Európskej únie sa v zostávajúcej časti zamieta.
               
            
                  3.
               
               
                  Dokumenty predložené spoločnosťou Nord Stream 2 ako prílohy M. 26 a M. 30 sú vyňaté zo spisu vo veci.
               
            
                  4.
               
               
                  Žaloba sa zamieta ako neprípustná.
               
            
                  5.
               
               
                  Konanie o návrhoch Estónskej republiky, Lotyšskej republiky, Litovskej republiky, Poľskej republiky a Komisie na vstup vedľajšieho účastníka do konania sa zastavuje.
               
            
                  6.
               
               
                  Nord Stream 2 je povinná nahradiť trovy konania Európskeho parlamentu a Rady s výnimkou trov konania spojených s návrhmi na vstup vedľajšieho účastníka do konania.
               
            
                  7.
               
               
                  Nord Stream 2, Parlament a Rada, ako aj Estónska republika, Lotyšská republika, Litovská republika, Poľská republika a Komisia znášajú vlastné trovy konania spojené s návrhmi na vstup vedľajšieho účastníka do konania.
               
            
         (1)  Ú. v. EÚ C 305, 9.9.2019.